ג'ף הארדי

הארדי בויז

ג'ף ואחיו מאט הופיעו לראשונה ב-WWE ב-1998 כצוות האקרובטי "הארדי בויז". הם התעמתו ב-Tag team עם הקבוצה "The Brood" שכללה את אדג', כריסטיאן וגאנגלר. הם זכו בקרב האליפות הראשון שלהם נגד בראדשואו ופארוק על אליפות ה-WWF לזוגות, אך הפסידו את התואר בחזרה לאחר כחודש.
לאחר הפירוק של "The Brood", הם התאחדו עם ג'אנגלר כנגד "The New Brood" (אדג' וכריסטיאן). הקבוצה לא ידעה ימים ארוכים, אך באירוע "ללא רחמים", ניצחו ה"הארדי בויז" בקרב סולמות הראשון לזוגות ב-WWF נגד אדג' וכריסטיאן. ה"הארדי בויז", הוסיפו לעצמם את המנהלת וחברת האמת שלהם- ליטה. הם המשיכו בסכסוך עם "The New Brood" עד שנת 2000, במהלך השנים זכו מהם פעמיים באליפות ה-WWF לזוגות, ומאז נגמר הסכסוך איתם.
במהלך השנים רכש הארדי שם של מתאבק מוזר ופזיז. ההתמחות העיקרית שלו הייתה בעיקר בקרבות ה-TLC (שולחנות, סולמות וכיסאות) שהשתתף בהם.
במהלך 2001 קיבל דחיפה כמתאבק יחיד; הוא זכה באליפות הבין יבשתית (מטריפל אייץ'), באליפות במשקל קל (מג'רי ליין) ובשתי אליפויות הארדקור (אחת ממייק אווסום, והשנייה מרוב ואן דאם).
בסוף 2001, החלו מאט וג'ף להסתכסך. על פי קו העלילה, מאט דרש קרב נגד ג'ף באירוע של WWE נגד ג'ף, כאשר ליטה הייתה השופטת האורחת. בקרב ג'ף ניצח, למרות שהרגל של מאט הייתה על החבלים (מה שאומר שלא נמשכת הספירה), ומאט הפסיד בגלל טעות השופטת. ליטה הצטרפה לצדו של ג'ף, ולשניים היה סכסוך עם מאט. במשך הפיוד, הפסיד ג'ף את תואר ההארדקור, ולפי התסריט פצע את ג'ף וליטה. בתוכנית ה"סמאקדאון" תקף מארק קאלאווי גם את מאט, וג'ף, מאט וליטה לא ראו זה את זה עד ה"רויאל ראמבל", אך לבסוף האחים השלימו, המשיכו בעלילותיהם ולעולם לא הזכירו זאת.
בתחילת אפריל 2003 הסתכסכו הקבוצה עם ברוק לסנר, לאחר שביצע את תרגילו האישי, F-5, על מאט, על רמפת הפלדה. למאט וללסנר היה קרב בבאקלאש, בו הפסיד מאט ללסנר על ידי נוקאאוט. הם המשיכו בסכסוך עם לסנר, אך הם ניצחו את לסנר רק פעם אחת, על ידי פסילה.
ב-22 ביולי 2002, זכה הארדי בתואר ההארדקור השלישי שלו לאחר שניצח את "בראדשואו".

מתאבק יחיד

בשנת 2002, לאחר שנים של היאבקות בזוג, האחים הפכו להיות כל אחד מתאבק יחיד. ג'ף החל את דרכו כמתאבק יחיד כאשר אתגר את הקברן לקרב סולמות על האליפות הבלתי- מעורערת. הארדי צץ בזמן קצר, אך הרוויח כבוד מהקברן. בקרב הארדי לא ניצח, אך המשיך וזכה בתואר אליפות אירופה, מוויליאם ריגל.
לאחר החזקה של מספר שבועות בתואר הוחלט שאליפות אירופה והאליפות הבין- יבשתית תתאחדנה לאליפות אחת. רוב ואן דאם שהיה האלוף הבין-יבשתי ניצח בקרב נגד הארדי, אליפות אירופה בוטלה, ונשארה האליפות הבין- יבשתית. לאחר מכן, באירוע הדראפט, הועבר מאט ל"סמאקדאון" וג'ף נשאר ב-"Raw" והמשיך בעלילותיו.
בינואר 2003 הארדי הפך לדמות "רעה" ושנואה על הקהל, לאחר שתקף את רוב ואן דאם ושון מייקלס. אוהדי ה-WWE הפסיקו לשנוא אותו כחודש לאחר המעשה, כאשר הציל את הדיווה סטייסי קילבר מהשנוא הנוסף אז, כריסטיאן.
ב-22 באפריל 2003, השתחרר הארדי מחוזהו עם WWE.

TNA

הארדי הצטרף ל-TNA ב-23 ביוני 2004. הוא קיבל מיד קרב על אליפות TNA נגד AJ סטיילס, אך הקרב נגמר ללא הכרעה לאחר ש"קיד קאש" ו"דאלאס" התערבו בקרב.
כאשר חזר ל-TNA קיבל הזדמנות לקרב על אליפות במשקל כבד של NWA. הוא התמודד נגד ג'ף ג'ארט אך הפסיד בקרב. באוקטובר 2004 זכה הארדי בטורניר והיה זכאי לקרב על האליפות במשקל כבד של NWA בקרב סולמות נגד ג'ארט, אך גם בקרב זה הפסיד, לאחר שקווין נאש וסקוט הול התערבו בו.
חודש לאחר מכן ניצחו הארדי, סטיילס ורנדי סאבאג' את "Kings of Wrestling" (ג'ארט, הול ונאש).
לאחר הסכסוך עם "Kings of Wrestling", נכנס ג'ף לעימות עם Raven, ואתגר אותו לקרב בכלוב באירוע החודשי של TNA באפריל, בו הארדי ניצח. הארדי הושעה מ-TNA לאחר שלא הופיע לקרב חוזר נגד Raven, לטענתו בגלל קשיי נסיעה. ההשעיה של הארדי תמה ב-5 באוגוסט, וחזר שבוע אחרי, כאשר תקף את ג'ף ג'ארט.
במשך אוקטובר 2005, התעמת הארדי עם שלושה אויבים נוספים: סאבו, רינו ואביס. הסכסוך של הארבעה הסתיים באירוע החודשי של TNA, ובו רינו ניצח לאחר שביצע את תרגילו האישי על הארדי.
בדצמבר 2005, הארדי לא הופיע לקרב נוסף, גם הפעם בגלל קשיי נסיעה, וכתוצאה לא הופיע יותר ב-TNA עד 2010 ששם ג'ף הגיע באופן מפתיע באמצע קרב כלוב ברזל. הארדי רכש חברים כמו שאנון מור וג'סי ניל שהיו חברי ילדות שלו. ג'ף רכש גם אויבים כמו אביס שבספטמבר 2010 פצע את גופו של RVD (רוב ואן דאם) וכשחזר RVD ג'ף עזר לו אז אביס פצע קצת גם את ג'ף אך כשהיה המצב אבוד INK INC (ג'סי ניל ושאנון מור) באו לחלץ את ג'ף ו-RVD.
בזמן ש-RVD (אלוף העולם במשקל כבד של TNA) נפצע היו צריכים לעשות טורניר ומי שייזכה יקבל את אליפות המשקל הכבד.
ג'ף עבר את רוב טרי וכשניסה לנצח בקרב נגד קורט אנגל הקרב נגמר בשוויון מתוצאה של הגבלת זמן ולכן הגמר על אליפות המשקל הכבד תהיה באירוע הגדול של ה-TNA Bound For Glory שהקרב ייערך בקרב שלושה שחקנים, מר. אנדרסון, קורט אנגל וג'ף הארדי. ג'ף הארדי זכה באליפות העולם בזכות העזרה של אריק בישוף והאלק הוגאן וזה היה סימן שהוא הופך לדמות רעה, כדמות רעה הוא הצטרף לקבוצת המורדים שכללה את ריק פלייר, אריק בישוף, האלק הוגן, אי ג'יי סטיילס, קזריאן, רוברט רוד, ג'יימס סטורם, ג'ף גארט, "המפלצת" אביס, רוב טרי ואחיו מאט שהצטרף לקראת סוף חודש דצמבר 2010.
ב-17 במרץ 2011 הושעה ג'ף מ-TNA עקב שימוש בסמים. ב-25 באוגוסט 2011 חזר ג'ף ל-TNA. באוקטובר הארדי התחיל פיוד עם חברו לשעבר באימורטול ג'ף ג'ארט. בנקודת מפנה הארדי ניצח את ג'ארט בשלושה קרבות הראשון ב-10 שניות השני ב-6 דקות והשלישי 6 שניות. אחרי שג'ארט טען שאין מספיק מקום לשניהם ב-TNA אז סטינג הציע שב-Final Resolution יהיה קרב כלוב שבו אם הארדי ינצח הוא יקבל קרב על אליפות העולם ואם יפסיד הוא יעזוב את הארגון. הארדי ניצח בקרב וג'ארט פוטר. במשך כל 2012 הארדי רדף אחרי אליפות העולם. מיוני עד ספטמבר הארדי התחרה ב-Bound For Glory Series שבו מתאבקים 12 מתאבקים וארבעת הראשונים יפגשו ב-No Surrender והמנצח יקבל קרב אליפות ב-Bound For Glory הארדי סיים רביעי ועלה לחצי גמר שבו הוא ניצח את סמואה ג'ו בהמשך הספיישל הארדי נפגע בכתף מהתקפה של אייסס ואייטס, אבל בכל זאת בקרב המרכזי הוא הופיע בגמר הטורניר וניצח את בולי ריי. אחרי זה הוא פיתח יריבות נגד אלוף העולם אוסטין אריס, שהתחיל לקנא בהארדי על כל האהדה שהוא מקבל. ב-Bound For Glory הוא ניצח את אוסטין אריס וזכה באליפות העולם בפעם השלישית.

חזרה ל-WWE

באוגוסט 2006 הודיע ה-WWE שחתם עם ג'ף הארדי על חוזה ושיתחיל להתאבק בסוף החודש. הארדי קיבל דחיפה וביום חזרתו, הביס את אלוף ה-WWE אז, אדג', כתוצאה מפסילה.
הארדי ניסה את מזלו לאחר שניצח את אדג', להביס גם את האלוף הבין יבשתי, ג'וני נייטרו (ג'ון מוריסון), מספר שבועות כדי לזכות בזהב, אך לא הצליח לנצח אותו, כולל במופע "בלתי נסלח". אך, ב-2 באוקטובר הצליח הארדי סוף-סוף לזכות בתואר האליפות הבין יבשתית מנייטרו. תקופת האליפות שלו לא הייתה ארוכה, והוא הפסיד את האליפות בחזרה לנייטרו. אך, לאחר שבוע, ניצח ג'ף את נייטרו וזכה בתואר בפעם השלישית בקריירה שלו.

חזרת ה"הארדי בויז"

בנובמבר 2006, התאחד ג'ף עם מאט פעם נוספת, כצמד ה"הארדי בויז", וניצחו את " Full Blooded Italians".
באירוע "סידרת ההישרדות" של החברה שני האחים היו חלק מ-DX, וניצחו את הזוג Rated-RKO שכלל את אדג' ורנדי אורטון.
אז קיבלו האחים את ההזדמנות הראשונה שלהם מאז חזרתם לזכות באליפות זוגות, אך לא מימשו אותה בקרב.
כשג'ף היה עדיין בסכסוך עם ג'וני נייטרו ו-MNM, הוא אותגר פעם נוספת לקרב על האליפות ב"מהפכת השנה החדשה", בקרב כלוב, על ידי נייטרו. לאחר ההפסד של נייטרו בקרב, ה"הארדי בויז" ניצחו את MNM גם ברויאל ראמבל וגם ב"אין דרך החוצה". בערב לאחר מכן, הובס ג'ף על ידי אומאגה בקרב על האליפות הבין יבשתית.
באפריל 2007 הארדי התחרה בקרב "כסף בבנק" ברסלמניה 23. הוא היה קרוב מאוד לזכייה, אך לבסוף זכה מר קנדי במזוודה.
בלילה שלאחר רסלמניה מאט וג'ף התמודדו בקרב "באטל רויאל" בעל 5 זוגות, וזכו באליפות לאחר שהצמידו את לאנס קייד וטרוור מרדוץ'. אז החלו האחים סכסוך עם קייד ומרדוץ'. הם ניצחו אותם גם באירוע באקלאש " וגם ב"לילה של אלופים". אבל לבסוף, בתוכנית Raw הובסו בקרב נגדם וגם בקרב החוזר נגדם.

אירועים מרכזיים ואלוף ה-WWE

תוך כדי סכסוך עם אומאגה, שלקח את תוארו, החל הארדי בפתאומיות להמריא בהישגיו ה-WWE. הוא הביס את אומאגה לאחר מספר שבועות של ניסיון לזכות בתואר. זו הייתה התחלת עליית הישגיו של הארדי, ובאירוע "סידרת ההישרדות" נשארו הוא וטריפל אייץ' אחרונים בקרב ההדחות המסורתי. בעקבות זאת התאחדו שניהם לזוג, שלבסוף הוליך לעימות כבוד. העימות הפסיק ב"ארמגדון", כאשר ג'ף הביס את טריפל אייץ' והפך להיות המועמד מספר 1 לאליפות ה-WWE נגד רנדי אורטון ב"רויאל ראמבל".
העימות הבא של הארדי היה נגד אורטון, כאשר בעט בראשו של מאט, אחיו של ג'ף. כנקמה, ג'ף ביצע על אורטון את תרגיל הסיום שלו Swanton Bomb מראש הסט של התוכנית, והוא יצר לעצמו רושם שינצח בקרב האליפות שלהם ברויאל ראמבל. למרות זאת, ג'ף הפסיד בקרב, אך נהיה אחד מתוך ששת המועמדים לקרב ההדחות ב"אין דרך החוצה". הארדי העפיל לשני האחרונים בקרב אך הפסיד והמנצח בקרב היה טריפל אייץ'.
הארדי חזר להתאבק כאשר ניצח את אומאגה בכיסוי, מה שעורר את היריבות והתחרות בין השניים. לשניים אף היה קרב "כיסויים נספרים בכל מקום" ב-"One Night Stand", שבו הארדי ניצח.
ב-23 ביוני 2008, הועבר הארדי מRAW! ל"סמאקדאון" במסגרת הדראפט המסורתי. ב"סמאקדאון" הוצעו להארדי יותר הזדמנויות לאליפויות והשתתף בקרב "ערבוב האליפות" השני בהיסטוריה באירוע "בלתי נסלח", ואתגר את האלוף טריפל אייץ' לקרבות באירועים "ללא רחמים" ו"יום ראשון הווירטואלי", אך בכולם נחל אכזבה. ב"ארמגדון" בסוף דצמבר 2008, סוף-סוף הצליח הארדי במסעו שארך 5 חודשים להיות אלוף ה-WWE, וניצח בקרב משולש על האליפות, שכלל גם את טריפל אייץ' ואדג'.
באירוע רויאל ראמבל 2009 נערך קרב חוזר בין אדג' להארדי על אליפות ה-WWE, שם הארדי הובס לאחר שאחיו מאט התערב בקרב לטובת היריב.
לאחר מכן, מאט התחיל לגרום לפסילות בקרבות של הארדי מה שגרם לג'ף להפסיד בקרב על התואר אליפות העולם במשקל כבד וקרב על התמודדות בקרב "כסף בבנק" ברסלמניה. בעקבות עימות זה נקבע בין השניים קרב ללא חוקים ברסלמניה בו ג'ף הפסיד למאט.
גם אחרי רסלמניה הפיוד בין השניים המשיך, ולשניהם נקבע קרב "אני פורש" באירוע באקלאש שם ג'ף הצליח סוף סוף לנצח את אחיו, אחרי פעמיים טוויסט אוף פייט ופעמיים סוונטון בומב ג'ף קשר את מאט לשולחן ואיים לבצע סוונטון בומב מסולם מאט התחנן לרחמים ולבסוף נכנע.
ב-9 ביוני 2009 באירוע "חוקי אקסטרים", התמודד הארדי נגד אדג' על אליפות העולם במשקל כבד. בסיום הקרב הארדי ניצח את אדג' וזכה בתואר, אך לרוע מזלו זמן קצר לאחר סיום הקרב ניגש לזירה המתאבק CM פאנק ופדה את חוזה האליפות שברשותו לקרב מיידי על חגורת האליפות, פאנק ניצל את חולשתו של הארדי מהקרב הקודם והצליח להביס אותו ולזכות בתואר. כהונתו של ג'ף הארדי כאלוף העולם במשקל כבד נחשבה לקצרה בהיסטוריה של ה-WWE.
ב-28 ביוני 2009 באירוע "המכה" התמודד הארדי נגד CM פאנק, אך יריבו נפסל במכוון בשביל להחזיר את אליפותו.
ב-26 ביולי 2009 באירוע "ליל האלופים" ג'ף התמודד מול CM פאנק להזדמנות האחרונה שלו לקבל את תואר אלוף העולם במשקל כבד.
בקרב זה ג'ף ניצח והפך בפעם השנייה לאלוף העולם במשקל כבד.
ב-23 באוגוסט 2009 באירוע סאמרסלאם נוצח הארדי על ידי CM פאנק ובכך הפסיד את תואר האליפות שברשותו. 4 ימים לאחר מכן נערך הקרב החוזר בתוכנית סמאקדאון שם נקבע שמפסיד הקרב בנוסף לאיבוד התואר גם יעזוב את ה-WWE.

2017

בשנת 2017 באירוע רסלמניה 33 נקבע קרב על אליפות הזוגות של Raw בקרב השתתפו שלושה זוגות והקרב היה קרב סולם ולפני שהקרב התחיל המנחים של רסלמניה 33, הניו דיי, הגיעו והכריזו שהם מוסיפים עוד זוג לקרב והזוג היה ההארדי בויז שלא הופיעו ב-WWE הרבה מאוד זמן ההארדי בויז גם ניצחו בקרב. ב-30 באפריל 2017 נערך קרב על אליפות הזוגות של Raw בין מאט וג'ף לבין סזארו ושיימוס ההארדי בויז ניצחו בקרב ואחרי הקרב שני הזוגות לחצו ידיים, אבל באמצע החגיגות של ההארדי בויז סזארו ושיימוס תקפו אותם ובמהלך הקרב שיימוס ביצע על ג'ף את תרגיל הסיום שלו, הברוג קיק, והוציא לג'ף שן.

חיים אישיים

בגיל 9, הארדי איבד את אימו. אימו, רובי מור הארדי, נפטרה עקב סרטן במוח. הוא מספר כי אביו, גילברט הוא המודל לחיקוי שלו והוא הגיבור שלו.
בתיכון הרחיב את המקצועות האהובים עליו וקיבל על כך נקודות נוספות, היסטוריה של ארצות הברית ואומנות.
ב-28 בספטמבר 2011, נולדה להארדי בתו הראשונה. אחיו, מאט העלה למשתמש הרשמי שלו ביוטיוב וסיפר על הלידה. הארדי נמצא בקשר עם בת' ברית כבר מעל ל-10 שנים. הארדי אף פעם לא דיבר על חתונה, אבל הם מחשיבים את עצמם בעל ואישה. לבתו של הארדי קוראים רובי קלייר הארדי, על שם אימו שנפטרה.
ג'ף עוסק גם בתחומים אחרים מלבד היאבקות, כגון: מוזיקה (חבר בלהקת Peroxwhy?gen), אומנות, אופנועים ועוד.
את האופנוע הראשון קיבל שהיה בן 14. בעברו שיחק גם בכדורסל, אך לאחר שהתרסק באחד מהמירוצים, ופצע את ידו, הפסיק.